Document ID: 32006D0669

KOMISIJAS LĒMUMS
(2006. gada 4. oktobris),
ar ko 2006. finanšu gadam nosaka galīgo finansiālo asignējumu sadalījumu dalībvalstīm par noteikta lieluma platību hektāros, ņemot vērā vīna dārzu pārstrukturēšanu un pārveidi saskaņā ar Padomes Regulu (EK) Nr. 1493/1999
(izziņots ar dokumenta numuru K(2006) 4348)
(Autentisks ir tikai teksts angļu, spāņu, čehu, vācu, grieķu, franču, itāļu, ungāru, portugāļu, slovāku un slovēņu valodā)
(2006/669/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 14. panta 2. punktu,
tā kā:
(1)
Noteikumi attiecībā uz vīna dārzu pārstrukturēšanu un pārveidi ir noteikti ar Regulu (EK) Nr. 1493/1999 un ar Komisijas 2000. gada 31. maija Regulu (EK) Nr. 1227/2000, ar ko nosaka sīki izstrādātus piemērošanas noteikumus Padomes Regulai (EK) Nr. 1493/1999 par vīna tirgus kopīgo organizāciju attiecībā uz ražošanas potenciālu (2).
(2)
Regulā (EK) Nr. 1227/2000 paredzētās normas par pārstrukturēšanas un pārveides shēmas finanšu plānošanu un līdzdalību šīs shēmas finansēšanā nosaka, ka atsauces uz attiecīgo finanšu gadu attiecas uz maksājumiem, ko dalībvalstis faktiski veikušas laikā no kārtējā gada 16. oktobra līdz nākamā gada 15. oktobrim.
(3)
Saskaņā ar Regulas (EK) Nr. 1493/1999 14. panta 1. punktu Komisija ik gadus piešķir dalībvalstīm pirmo asignējumu daļu vīna dārzu pārstrukturēšanai un pārveidei, pamatojoties uz objektīviem kritērijiem, ņemot vērā īpašus apstākļus un vajadzības, kā arī pūles, kas vajadzīgas, ievērojot shēmas mērķi.
(4)
Sākotnējos līdzekļu asignējumus 2005./2006. gada ražai Komisija ir noteikusi ar Lēmumu 2005/716/EK (3).
(5)
Saskaņā ar Regulas (EK) Nr. 1227/2000 17. panta 1. un 3. punktu dalībvalstu faktiskie izdevumi un apstiprinātie izdevumi nedrīkst pārsniegt dalībvalstij piešķirto finansējumu, kas noteikts Lēmumā 2005/716/EK. Šis ierobežojums 2006. finanšu gadā nav jāpiemēro nevienai dalībvalstij.
(6)
Atbilstīgi minētās regulas 17. panta 4. punktam, ja dalībvalsts faktiskie izdevumi par hektāru pārsniedz Lēmumā 2005/716/EK paredzētos izdevumus, piemēro sodu. Šogad EUR 1 129 015 lielu soda naudu piemēro attiecībā uz Grieķiju, EUR 1 377 attiecībā uz Luksemburgu un EUR 550 attiecībā uz Maltu.
(7)
Saskaņā ar Regulas (EK) Nr. 1227/2000 16. panta 1. punkta c) apakšpunktu dalībvalstis var iesniegt turpmāku pieteikumu kārtējā finanšu gada ietvaros. Šogad tas attiecas uz Vāciju, Spāniju, Franciju, Itāliju, Austriju un Slovēniju.
(8)
Saskaņā ar šīs regulas 17. panta 3. punktu pieteikumus, kurus iesniedz saskaņā ar Regulas (EK) Nr. 1227/2000 16. panta 1. punkta c) apakšpunktu, pieņem no dalībvalstīm, proporcionāli to pieteikumiem, izmantojot pieejamās apropriācijas un - attiecībā uz visām dalībvalstīm - pēc tam, kad no dalībvalstīm piešķirtās kopējās summas atskaitīta tā summa, kura deklarēta saskaņā ar minētās regulas 16. panta 1. punkta a) un b) apakšpunktu un, ja vajadzīgs, koriģēta saskaņā ar 17. panta 1. un 3. punktu. Šo noteikumu 2006. gadā piemēro attiecībā uz Vāciju, Spāniju, Franciju, Itāliju, Austriju un Slovēniju.
(9)
Saskaņā ar Regulas (EK) Nr. 1227/2000 16. panta 1. punkta c) apakšpunktu ne vēlāk kā katra gada 10. jūlijā dalībvalstis attiecībā uz pārstrukturēšanas un pārveidošanas sistēmu nosūta Komisijai tekošā finanšu gada 30. jūnijā apstiprinātu izdevumu pārskatu un informāciju par attiecīgo kopējo platību. Minētās regulas 17. panta 2. punktā minētie noteikumi paredz, ka 16. panta 1. punkta b) apakšpunktā minēto deklarāciju dalībvalstis iesniedz tikai tad, ja summa, ko tās deklarējušas saskaņā ar 16. panta 1. punkta a) apakšpunktu, tas ir, līdz tekošā finanšu gada 30. jūnijam faktiski izlietotā summa, ir vismaz 75 % no indikatīvā piešķīruma attiecīgajai dalībvalstij. Atkarībā no Komisijas Regulā (EK) Nr. 1460/2006 (4) paredzētās atkāpes, šie noteikumi netiek piemēroti attiecībā uz tām valstīm, kurām 2005./2006. tirdzniecības gads ir otrais pārstrukturēšanas un pārveides shēmas piemērošanas gads,
IR PIEŅĒMUSI ŠO LĒMUMU.
1. pants
Galīgais līdzekļu asignējuma sadalījums attiecīgajām dalībvalstīm 2005./2006. gadam par noteikta lieluma platību hektāros vīna dārzu pārstrukturēšanai un pārveidei saskaņā ar Regulu (EK) Nr. 1493/1999 ir uzrādīts šā lēmuma pielikumā.
2. pants
Šis lēmums adresēts Čehijas Republikai, Vācijas Federatīvajai Republikai, Grieķijas Republikai, Spānijas Karalistei, Francijas Republikai, Itālijas Republikai, Kipras Republikai, Luksemburgas Lielhercogistei, Ungārijas Republikai, Maltas Republikai, Austrijas Republikai, Portugāles Republikai, Slovēnijas Republikai un Slovākijas Republikai.
Briselē, 2006. gada 4. oktobrī

Labels: 18
19
6